b'\n_START_ARTICLE_\nT-62\n_START_SECTION_\nRazvoj\n_START_PARAGRAPH_\nKonec petdesetih let prej\xc5\xa1njega stoletja so sovjetski tankovski strokovnjaki ter in\xc5\xbeenirji za\xc4\x8deli ugotavljati, da tanki serije T-54/T-55 postajajo po\xc4\x8dasi zastareli. Problem se je pojavljal predvsem pri oboro\xc5\xbeitvi saj 100 mm topovi s katerimi so bili tanki opremljeni niso bili sposobni prebiti prednjega oklepa zahodno zavezni\xc5\xa1kih tankov (Centurion, M-48 in Patton). Re\xc5\xa1itev je bilo strelivo HEAT, vendar pa se je kasneje izkazalo, da posadke za njegovo uporabo potrebujejo veliko urjenja, tako da je bila to le za\xc4\x8dasna re\xc5\xa1itev. Trajna re\xc5\xa1itev je bila ve\xc4\x8dji top kar pa za sabo potegne kopico te\xc5\xbeav: ve\xc4\x8djo kupola, ve\xc4\x8dje bla\xc5\xbeilce odsuna, ve\xc4\x8dja te\xc5\xbea, itd..._NEWLINE_Dela so se lotili in\xc5\xbeenirji v Uralvagonzavodu, kjer so razvili tudi tanka T-54 in T-55. Za osnovo so vzeli tank T-55, ter mu odvzeli staro kupolo, ter nanj namestili novo, tako ki je lahko sprejela nov gladkocevni 115 mm top z avtomatskim izmetom praznega tulca. Nekoliko so izbolj\xc5\xa1ali tudi motorni del, kasneje seje izkazalo da ne dosti saj je bil tank prepo\xc4\x8dasen. Nov top je pri\xc5\xa1el ravno v pravem \xc4\x8dasu saj je januarja 1961 v Sovjetsko zvezo prebegnil iranski \xc4\x8dastnik s popolnoma novim tankom M60 kateri je bil oboro\xc5\xbeen s topom 105 mm. Analize zaplenjenega tanka so pokazale, da ima tank bolj\xc5\xa1i top ter oklep od tanka T-55 kar je pomenilo, da sovjetski tanki v odprtem spopadu z zahodnimi tanki niso morali zmagati. Da bi izena\xc4\x8dili razmerje sil je proizvodnja novega tanka pod oznako T-62 stekla julija 1962. Proizvodnja je trajala do leta 1975 v tem \xc4\x8dasu je bilo izdelano preko 22.700 tankov._NEWLINE_Tank T-62 pa ni izpolnil pri\xc4\x8dakovanj uporabnikov po bolj\xc5\xa1em tanku. Bil je dvakrat dra\xc5\xbeji od tanka T-55 razen gladkocevnega topa ve\xc4\x8djega kalibra pa ni ponujal ni\xc4\x8d bolj\xc5\xa1ega od svojega predhodnika. V nekaterih lastnostih je bil celo slab\xc5\xa1i kot T-55 zato se za njegov nakup niso zanimale niti dr\xc5\xbeave Var\xc5\xa1avskega pakta. Poleg tega so dr\xc5\xbeave prednosti 115 mm gladkocevnega topa nadomestile z novim protioklepnim strelivom, ki je bilo na 100 mm topovih prav tako u\xc4\x8dinkovito in je pomenilo zagotovo smrt zahodnih tankov. Velika slabost tanka je bila tudi njegova majhna hitrost zaradi katere ni moral dohajati oklepnikov BMP ki so bili takrat \xc5\xa1pica mehanizirane pehote. Kmalu po uvedbo v uporabo je tank postal zastarel saj so se na nasprotni strani \xc5\xbeelezne zavese zna\xc5\xa1li tanki kot so: Chieftain, Leopard 1 in M60 ki so bili kar nekaj korakov pred T-62. V prvih bojnih \xc4\x8drtah je tako ostal le kratek zatem so ga umaknili v rezervo in namenili za \xc5\xa1olanje posadk preostale primerke pa so po nizki ceni prodali vojskam, ki niso bile tako izbir\xc4\x8dne pri oboro\xc5\xbeitvi.\n_START_SECTION_\nKarakteristike\n_START_PARAGRAPH_\nOb za\xc4\x8detku proizvodnje je tank obdr\xc5\xbeal prakti\xc4\x8dno enake karakteristike, kot jih ima njegov predhodnik, tank T-55. Izjema je le glavna glavna oboro\xc5\xbeitev ter same dimenzije vozila vozila ki je bilo za nekaj centimetrov \xc5\xa1ir\xc5\xa1e in dalj\xc5\xa1e od svojega predhodnika. Vozilo je imelo tudi razli\xc4\x8den razmak med kolesi kot T-55. Posadka tanka je \xc5\xa1tela \xc5\xa1tiri \xc4\x8dlane: voznika, poveljnika, merilca in topni\xc4\x8darja, njihova razporeditev je bila enaka kot pri tanku T-55. Glavna oboro\xc5\xbeitev tanka je bila gladkocevni 155 mm stabiliziran top ter 7,62 mm in 12,7 mm mitraljez. Gladkocevni top se je v tistih \xc4\x8dasih izkazal kot velika prednost saj je imel dosti bolj\xc5\xa1e karakteristike (natan\xc4\x8dnost, domet, mo\xc4\x8d,...) ter je lahko uporabljal ve\xc4\x8dji spekter streliva kot navadni topovi z o\xc5\xbelebljeno cevjo. Top ni imel avtomatskega polnilca in se je polnil ro\xc4\x8dno s hitrostjo do 4 granat na minuto. Izmet praznega tulca je potekal avtomatsko skozi posebno loputo na zadnji strani kupole. Prednosti topa, ki je bila prakti\xc4\x8dno tudi edina novost na tanku, pa so zasen\xc4\x8dile ostale slabe strani, ki so bile podedovane od taka T-55. Te so bile: malo prostora za posadko, po\xc4\x8dasno obra\xc4\x8danje kupole, depresija topa ter slaba stabilizacija topa. Kasneje med testiranji so se izkazale \xc5\xa1e ostale slabosti; med avtomatskim praznjenjem cevi se je dostikrat zgodilo, da je mehanizem po\xc5\xa1kodoval posadko poleg tega je tank v tistem trenutku izgubil RKBO za\xc5\xa1\xc4\x8dito saj je bila odprta loputa za izmet praznega tulca._NEWLINE_T-62 poganja dizelski vodno hlajen 38,88 literski ,4 taktni V-55 motor z 12 cilindri mo\xc4\x8di 881 KM (433kW). Motor je identi\xc4\x8den kot pri tanku T-55 ker pa je T-62 nekoliko te\xc5\xbeji je motor nekoliko preobremenjen zato so manevrske lastnosti tanka okrnjene manj\xc5\xa1i pa je bil tudi doseg. Sistem za gorivo je enak kot pri T-55, en notranji tank in en zunanji tank. Dodati je mo\xc5\xbeno tudi dva 200 litrska soda ter ju priklopiti v sistem s \xc4\x8dimer se pove\xc4\x8da doseg tank._NEWLINE_Oklep tanka je nekoliko bolj\xc5\xa1i od svojega predhodnika. Sprednji del trupa tanka je imel oklep debel 101 mm, kupola sprednji del 242 mm ob strani 153 mm zadaj 97 mm in zgoraj 40 mm. Stranice trupa so imele debelino 97 mm, zadaj 46 mm in spodaj 20 mm. Na prvi pogled je bil trup tanka debelej\xc5\xa1i vendar le spredaj ob straneh pa je bil tanj\xc5\xa1i kot pri tanku T-55.'